[{"text_idx": "#000000", "text": "Milline peaks olema u\u0308ks korralik reisiapteek?"}, {"text_idx": "#000001", "text": "\u201eOh reisiaeg, oh reisiaeg, millal Sina tuled? Mul on valmis juba...\u201c O\u0303ige vastus on u\u0308ks korralik reisiapteek! Mida vo\u0303iks ta\u0308napa\u0308eval sisaldada u\u0308ks o\u0303ige reisiapteek, mis sobiks ta\u0308pselt sellele reisile, kuhu on minek? No\u0303u annab Apotheka proviisor Anne-Mai Rogenbaum."}, {"text_idx": "#000002", "text": "Puhkused toovad endaga kaasa kamaluga meeldeja\u0308a\u0308vaid seiklusi ning enamike inimeste jaoks on tegu perioodiga, mida on kaua oodatud. Seepa\u0308rast oleks eriti kurb, kui puhkusereisi ja\u0308a\u0308vad varjutama terviseha\u0308dad, mis olnuks va\u0308lditavad vo\u0303i va\u0308hemalt leevendatavad."}, {"text_idx": "#000003", "text": "Just sellepa\u0308rast on oluline kohvri pakkimist alustada reisiapteegist. Kahtlemata so\u0303ltub selle sisu eelko\u0303ige sellest, kuhu on plaanis reisida ja mida seal tehakse. Reisiapteeki koostades tuleb arvestada ka reisijate vanusega ning varasemate terviseha\u0308iretega. Inimesed, kes tarvitavad igapa\u0308evaselt ravimeid, ei tohi reisile minnes arsti koostatud raviplaani eirata ning peaksid kindlasti kaasa vo\u0303tma ka endale ma\u0308a\u0308ratud toetavad preparaadid ja vahendid."}, {"text_idx": "#000004", "text": "So\u0303ltumata reisi sihtpunktist vo\u0303iks alati kaasas olla antibakteriaalse toimega geel vo\u0303i salvra\u0308tikud, et saaks igas olukorras ka\u0308si puhastada, valu- ja palavikuvastane ravim ja plaastrid \u2013 nii haavadele kui ka vo\u0303imalikele villidele. Valuvaigistitest ja palavikualandajatest sobivad ta\u0308iskasvanutele reisile na\u0308iteks paratsetamooli vo\u0303i ibuprofeeni sisaldavad tabletid, lastele aga paratsetamooli siirup vo\u0303i ku\u0308u\u0308nlad ja ibuprofeeni siirup."}, {"text_idx": "#000005", "text": "Ent millega reisitu\u0308u\u0308bist la\u0308htuvalt veel arvestada vo\u0303iks?"}, {"text_idx": "#000006", "text": "Suusapuhkusele so\u0303ites tuleb reisiapteeki esmalt pa\u0308ikesekaitsevahend soetada. Reisile on hea kaasa vo\u0303tta va\u0308iksemad pudelid pa\u0308ikesekaitsekreemi ning mugav on kasutada ka 50+ faktoriga pa\u0308ikesekaitsepulka, mida on lihtne na\u0308ole kanda. Pa\u0308ikesekaitsepulka tohib lennureisi ajal hoida ka\u0308sipagasis."}, {"text_idx": "#000007", "text": "Kindlasti vo\u0303iks suusareisil kaasas olla ka ku\u0308lmetuse eest kaitsvad kreemid."}, {"text_idx": "#000008", "text": "Paratamatu osa reisimisest on ringi liikumine \u2013 seda nii auto, bussi, rongi, laeva kui ka lennukiga. Paljudel tekivad just ma\u0308gedes liigeldes merehaiguse su\u0308mptomid \u2013 iiveldus, oksendamine ja peavalu. Iivelduse ja teiste merehaiguste su\u0308mptomite leevendamiseks tasub reisiapteeki panna iiveldusvastased tabletid."}, {"text_idx": "#000012", "text": "Loomulikult tuleb end ka pa\u0308ikese eest kaitsta. Pa\u0308ikesepo\u0303letus ei hu\u0308u\u0308a tulles ning selle leevendamine tagantja\u0308rele on vaevaline protsess. Oluline on ennetada pa\u0308ikesepo\u0303letust ning katta oma nahk ja eriti just na\u0308gu pa\u0308ikesekaitse vahendiga. Lisaks tasub kaasa pakkida ka pa\u0308ikese ka\u0308es viibimise ja\u0308rgselt nahka jahutav Burnjel geel, mis sobib ka kuuma vee, tule, kuuma pinna kui ka keemiliste reaktsioonide poolt po\u0303hjustatud po\u0303letuste korral. Pa\u0308ikesepo\u0303letuse korral, aitab nahka pehmendada, rahustada ja niisutada ka Aloe Vera geel, mida vo\u0303ib kasutada hooldava vahendina ka lihtsalt kuiva naha, va\u0308iksemate po\u0303letuste, pa\u0308ikesepo\u0303letuste ja venitusarmide korral."}, {"text_idx": "#000013", "text": "Probleem, millega pa\u0308ikesereiside nautijad u\u0308ha enam kokku puutuvad on ka Mallorca akne, mis tekib kreemide ja pa\u0308ikesekaitsevahendite ning pa\u0308ikese koosmo\u0303jul. Just seepa\u0308rast on oluline kasutada vo\u0303imalikult kaasaegse koostisega kreeme, kuhu pole lisatud vo\u0303imalikku lo\u0308o\u0308vet tekitavaid ko\u0303rvalaineid. Seeto\u0303ttu on mo\u0303istlik soetada pa\u0308ikesekaitsetooted just apteegiriiulilt, mitte rannakioskist."}, {"text_idx": "#000018", "text": "Puhkust on vo\u0303imalik veeta ka aktiivselt \u2013 olgu see siis ma\u0308gedes matkates vo\u0303i lohesurfides. Tuleb arvestada, et seda tu\u0308u\u0308pi puhkustega vo\u0303ib ka palju ootamatusi kaasneda, misto\u0303ttu tuleb ka kindlustus vastav valida."}, {"text_idx": "#000019", "text": "Mo\u0303ne terava a\u0308a\u0308re vo\u0303i o\u0303nnetu kukkumise to\u0303ttu on lahtised haavad vo\u0303i lihtsalt marrastused kerged tulema. Sellisel juhul tuleb puhastada tekkinud haavad ja marrastused, et va\u0308ltida infektsiooniohtu ja raskemaid tu\u0308sistusi."}, {"text_idx": "#000022", "text": "Milliseid ravimeid vo\u0303ib kaasa vo\u0303tta?"}, {"text_idx": "#000023", "text": "Retseptiravimitest on u\u0308ldjoontes lubatud reisile vo\u0303tta ko\u0303ik krooniliste haiguste raviks ma\u0308a\u0308ratud igapa\u0308evased ravimid, kuid on ka erandeid. Seeto\u0303ttu tasub kindlasti tutvuda Ravimiameti kodulehel infoga, mis puudutab ravimitega reisimist. Olenevalt reisi sihtkohast, reisiseltskonna suurusest ja reisijate vanusest ning tervislikust olukorrast on soovitatav reisiapteeki kokku pannes no\u0303u pidada apteekriga, kes juba ses osas vilunud."}, {"text_idx": "#000025", "text": "Adapterist terroriru\u0308nnakuni \u2013 26 punkti, et sinu ja\u0308rgmine reis to\u0303rgeteta sujuks \u2022 Go Traveli reisikirjad: Reisiblogi"}, {"text_idx": "#000031", "text": "Reisijutud maalt ja merelt (407)"}, {"text_idx": "#000033", "text": "Miks osta reis Go Travelist?"}]